زمان كنت قريت لرضوي عاشور كام سطر كده لمسوني بيقولو ، " يبعث الله من يحتضنك في قلبه كوطن صغير ، بعيدا عن تفاهة هذا العالم والسوء الذي يسكنه في كل زاوية " وبصراحة مكنتش مصدق ، خاصة اني مريت بمليون علاقة فاشلة ، واكثرهم فشلا علاقة دامت ست سنين ووصلت لخطوبة ، العلاقة دي امتصت مني روحي وطاقتي الايجابية ورغبتي ف الحياة اصلا ، كنت فعلا بقيت ضعيف منعزل منكسر لا مبالي ، وامنت ان مفيش حاجة هتحتضني غير نفسي ، وخسرت كثير من الرفاق والاصدقاء ، بقيت عايش بس علشان بتنفس ، و بعد ما وصلت لما بعد قاع البؤس واليأس فجأة من العدم حصلت الصدفة اللي غيرتني وغيرت حياتي وغيرت كل خططي ، فجأة نورك ملي حياتي ، داوي شروخ روحي وطبطب علي قلبي ، اكتشفت الحب اللي كنت عايش سنين موهوم اني عارفه ، بقي لحياتي معني وبقيت عايش لهدف ، فجأة تحققت مقولة رضوي عاشور ، فجأة بقيتي وطني ، بقيتي البداية والمنتهي ، بقيتي المكان اللي بنفض فيه كل همومي ومتاعبي ، بقيتي السند والطبطبة والحنية ، بقيتي أنا ....